section_heading: Vojna karijera
paragraph_text: Potom služi u 2. württemberškoj pukovniji poljske artiljerije "Prinz-Regent Luitpold von Bayern" u Ludwigsburgu, te 2. istočnopruskoj pukovniji poljske artiljerije u Königsbergu. Od 1907. nalazi se na službi u 11. pukovniji poljske artiljerije sa sjedištem u Kasselu, dok je u prosincu te iste godine promaknut u čin potpukovnika. U travnju 1909. imenovan je zapovjednikom 2. lotaringijske pukovnije poljske artiljerije koja je bila smještena u Metzu, te je tijekom službe u toj postrojbi, u siječnju 1911., unaprijeđen u čin pukovnika. Od travnja 1912. zapovijeda 10. brigadom poljskog topništva u Posenu, nakon čega je u listopadu 1913. promaknut u čin general bojnika. Na čelu navedene brigade dočekuje i početak Prvog svjetskog rata.